open-index/open-wikipedia-markdown huggingface dataset:
Kauppakortteli Pekuri

**Kauppakortteli Pekuri** on Oulun keskustassa kävelykatu Rotuaarin varrella sijaitseva kauppakeskus. Kauppakeskuksessa merkittäviä toimijoita ovat muun muassa K-Supermarket, Alko ja KappAhl.  

Kauppakortteli Pekuri avattiin 22. helmikuuta 2018 entisen Stockmann-tavaratalon tiloihin. Stockmann suljettiin 31. tammikuuta 2017. Vuokrattavaa liiketilaa on yhteensä 10&nbsp;789 m².

Huhtikuussa 2022 katetulle sisäpihalle entisen vaatekaupan Viman ja kahvila Robert's Coffeen tiloihin avattiin Pekurin patio, joka on kuuden ravintolan muodostama ravintolapiha. Vuonna 2022 kauppakortteliin avautui myös useita muita toimijoita, kuten erikoisliike Kure ja IKEA Suunnittelustudio. 

Syyskuusta 2022 lähtien kauppakorttelissa on toiminut myös Pekurin kirjasto, johon osa Oulun pääkirjaston toiminnasta siirtyi sen tilojen peruskorjauksen vuoksi. Pekurin kirjaston on määrä palvella asiakkaita koko peruskorjauksen ajan. Peruskorjauksen odotetaan valmistuvan vuonna 2025.

## Liikkeet ja palvelut

* Alko
* IKEA Suunnittelustudio
* KappAhl
* K-Supermarket Pekuri
* Kure
* KVIK
* Synsam Pekuri
* Turun Kultaseppä
* Aimo Park
* Avarn Security
* Beauty Spot kauneushoitola
* Bodymaja
* Kauneussalonki Oulu
* Oulun Hierojakoulu
* Place Diva parturi-kampaamo

* Handelsbanken
* Pekurin kirjasto
* Ballou Grill
* Heidi's Bier Bar
* Golden Flower
* Magnolia Coffee & Bakery
* Naughty BRGR
* Nekosama
* Plan B
* Ravintola Pekuri
* RAX Pizzabuffet
* Social Burgerjoint
* Space Bowling & Billiards
* Taco Bell
* Viikinkiravintola Harald

## Lähteet
Pekuri

**Pekuri** voi tarkoittaa ainakin seuraavia asioita:

* Kauppakortteli Pekuri, kauppakeskus Oulussa
* Pekurinkylä tai Pekurila, Kempeleen kunnassa aikoinaan sijainnut kylä, joka sijaitsi nykyisellä Ylikylän osa-alueella

## Sukunimenä
* Joel Pekuri (1927–1991), suomalainen suurlähettiläs ja juristi
* Juho Hesekiel Pekuri (1858–1943), suomalainen kultaseppä ja talousneuvos
* Kauko Pekuri (1912–1998), suomalainen kestävyysjuoksija
* Lauri Pekuri (1916–1999), suomalainen hävittäjälentäjä
Franka Batelić

**Franka Batelić** (s. 7. kesäkuuta 1992 Rijeka, Kroatia), tunnettu myös nimellä **Franka** on kroatialainen laulaja. Hän nousi kuuluisuuteen voittaessaan kroatialaisen laulukilpailun *Showtimen* ensimmäisen tuotantokauden.

Hän edusti Kroatiaa vuoden 2018 Eurovision laulukilpailussa kappaleella "Crazy".

## Elämä ja ura

### 1992–2006: Nuoruus
Franka Batelić syntyi 7. kesäkuuta 1992 Rijekassa, Kroatiassa Ingrid ja Damir Batelićille. Batelićilla on nuorempi veli nimeltä Nikola, joka on *Storm*-nimisen kroatialaisbändin kitaristi. Batelić aloitti laulamisen kolmevuotiaana ja lauloi solistina *Minicantanti*-nimisessä kuorossa.

### 2007: Uran alku
Batelić koe-esiintyi *Showtime*-nimisen kroatialaisen laulukilpailun ensimmäisellä tuotantokaudella esittäen Giorgia Todranin kappaleen "Come saprei" tuomareille: Jacques Houdekille, Ivana Husarille ja Boris Banovićille. Batelić päihitti finaalissa Marijo Ponjavićin, Mijo Lešinan ja Artemija Stanićin ja voitti kilpailun 22. joulukuuta 2007, saaden eniten yleisöääniä. Palkinnoksi voitosta Batelić allekirjoitti sopimuksen levy-yhtiö *Hit Recordsin* kanssa. Batelićin voittosingle "Ovaj daj" julkaistiin virallisesti 14. marraskuuta 2007.

### 2008–2013: Läpimurto ja jatkuva menestys
Batelićin toinen single "Ruža u kamenu", jonka on kirjoittanut Miro Buljan, Boris Đurđević ja Neno Ninčević, julkaistiin Kroatiassa toukokuussa 2008. Kappale esitettiin  *12th Croatian Radio Festivalissa*, Opatijassa, jossa se sai eniten yleisöääniö ja voitti yleisön palkinnon Pop/Rock kategoriassa. Myöhemmin samana vuonna "Ruža u kamenu" valittiin edustamaan Kroatiaa vuoden 2008 OGAE laulukilpailussa (Kappalekilpailu, jonka organisoi 42 Eurooviisufaniklubia), jossa se voitti kilpailun.

Batelićin kolmas single "Pjesma za kraj" julkaistiin tammikuussa 2009. Kappale kilpaili Kroatian euroviisukarsinnoissa, jossa se sijoittui seitsemänneksi 18 pisteellä. Joulukuussa 2009 Batelić ja hänen tanssiparinsa Ištvan Varga voittivat Ples sa zvijezdaman (Kroatian versio Tanssii tähtien kanssa -ohjelmasta) neljännen tuotantokauden.

### 2017–: Takaisintulo
27. marraskuuta 2017 Batelić vahvisti sosiaalisessa mediassa julkaisevansa comebacksinglen nimeltä "S tobom" 4. joulukuuta 2017. Kappale soitettiin ensimmäistä kertaa 4. joulukuuta 2017 Nives Čanovićin *385 Shown* aikana samalla kun Batelićia haastateltiin. Kappaleen musiikkivideon ohjasi Sandra Mihaljević ja Igor Ivanović. 13. helmikuuta 2018 ilmoitettiin, että Batelić edustaa Kroatiaa vuoden 2018 Eurovision laulukilpailussa, Lissabonissa kappaleella "Crazy".

## Yksityiselämä
Batelić seurustelee kroatialaisen jalkapalloilijan Vedran Ćorlukan kanssa. Hän on avoin HLBT:n oikeuksien puolestapuhuja. Batelić on myös eläinoikeusaktivisti.

## Diskografia

### Albumit

### Singlet
#### Pääartistina

#### Featuring-artistina

## Palkinnot ja ehdokkuudet

## Lähteet

## Aiheesta muualla
* Kotisivut
Isojoen seurakunta

**Isojoen seurakunta** on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Isojoen kunnan alueella.

## Historia
Isojoki muodostettiin Lapväärtin seurakunnan rukoushuonekunnaksi ensimmäisen kirkon rakentamisen yhteydessä vuonna 1710. Vuonna 1725 sinne muutti oma pitäjänapulainen ja 1732 siitä tuli kappeliseurakunta. Vuosina 1732–1804 osa Ikaalisten seurakuntaan kuuluvaa Honkajoen kyläkuntaa osallistui Isojoen kappalaisen palkkaamiseen, kunnes Honkajoen alueesta muodostettiin oma rukoushuonekunta. Itsenäinen emäseurakunta Isojoesta tuli 1855.

## Herätysliikkeet
Isojoen seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen. Isojoen alue muodostaa Pohjanmaan evankelisen liikkeen kannatuksen etelärajan.

## Papisto
Seuraavat henkilöt ovat toimineet Isojoen kappeliseurakunnan kappalaisina ja Isojoen seurakunnan kirkkoherroina: 

### Isojoen kappeliseurakunta
* 1733–1739: Anders Jacobsson Cadolin
* 1740–1790: Gabriel Laurentii Alcenius
* 1791–1805: Daniel Gabrielsson Alcenius
* 1808–1834: Jakob Hedberg
* 1835–1842: Johan August Bergman
* 1843–1849: Karl Henrik Fonselius
* 1849–1869: Karl Gustaf Hjerpe

### Isojoen seurakunta
* 1877–1885: Johan Liljeblad
* 1887–1894: Gustaf von Essen
* 1895–1904: Albert Vitalis Ståhlhammar
* 1905–1911: Yrjö Alanen
* 1913–1925: Otto Johannes Caselius
* 1927–1952: Kaarle Ignatius Haunio
* 1952–1953: vt. kirkkoherra Kauko Kanervo
* 1953–1966: Yrjö Ala-Opas
* 1966–1973: Jaakko Keppo
* 1974–1977: Jouni Tolvanen
* 1977–1985: Heikki Paukkunen
* 2006–20XX: Vesa Rasta
* 2012–2021: Jari Kuusi
* 2022–: Mika Helander

## Lähteet

## Aiheesta muualla
*Isojoen seurakunnan kotisivut
Metro (yritys)

**Metro AG** (aiemmalta nimeltään *Metro Group* ja *Metro Wholesale & Food Specialist AG*) on suuri saksalainen tukku- ja vähittäiskauppa-alan pörssiyritys, joka toimii noin 35 Euroopan ja Aasian maassa. Metro AG:n päämaja sijaitsee Düsseldorfissa. 

Tilikaudella 2016–2017 konsernin liikevaihto oli 37,14 miljardia euroa. Tilikauden voitto oli 345 miljoonaa euroa. Metro AG:n ja sen tytäryritysten palveluksessa oli yhteensä noin 155&nbsp;000 työntekijää.

Konsernin tärkeimmät kauppaketjut ovat noutotukkujätti Metro Cash & Carry ja vähittäiskauppajätti Real. Suomessa vuodesta 1991 toiminut Wihuri Metro-tukku ei liity saksalaisyritykseen muuten kuin samankaltaisen nimensä puolesta. Metron suuret Media Markt- ja Saturn-kodinkoneketjut eriytettiin vuonna 2017 omaksi Ceconomy-pörssiyhtiökseen.

Metron kilpailijoita Saksan päivittäistavarakaupassa ovat Rewe, Edeka, Aldi ja Lidl.

## Historiaa
Metro sai alkunsa 1960-luvun puolivälissä tuomalla Saksan markkinoille noutotukkutoiminnan, jossa pienyrittäjiksi varmistetut ja noutotukun jäsenkortin saaneet eri alojen yrittäjät voivat noutaa tarvitsemansa tavaraerät helposti vähittäiskauppaa muistuttavasta katutason myymälästä ja maksaa ne saman tien käteisellä. Ensimmäinet noutotukut avattiin vuonna 1964 Ruhrin ja Essenin seuduille. Ne olivat pinta-alaltaan noin 14&nbsp;000 neliömetriä, suurempia kuin tuon ajan perinteiset saksalaistukut, ja saattoivat tarjota vähittäiskauppoja laajemmat aukioloajat.

1980-luvun puolivälissä Metro laajeni vähittäiskauppaan ostamalla Massa- ja Meister-nimiset ruokakauppaketjut sekä huomattavan osuuden Kaufhof-tavarataloketjusta. Pian Metro osti Kaufhofin kokonaan itselleen ja liitti siihen belgialaisen Innon. Se alkoi myös laajentaa noutotukkutoimintaansa nopeasti Saksan ulkopuolisiin maihin niin, että 2000-vuosikymmenen lopulla jo yli 80 prosenttia liikevaihdosta tuli ulkomailta, liki 30 maasta ja 655 toimipisteestä, jotka työllistivät noin 110&nbsp;000 ihmistä.

## Kuvia

Kuva:METRO cash and carry Saint-Petersburg.jpg|Metro Cash & Carry -ketjun myymälä Venäjän Pietarissa.
Kuva:2013-05-03 Fotoflug Nordholz Papenburg HP 2738.JPG|Real-hypermarket Saksan Emdenissä (ilmakuva).


## Lähteet
Crazy (Franka Batelićin kappale)

**Crazy** on kroatialaislaulajan Franka Batelićin esittämä kappale, jolla hän edusti Kroatiaa vuoden 2018 Eurovision laulukilpailussa, Lissabonissa.

Kappale kilpaili Euroviisujen ensimmäisessä semifinaalissa, jossa se sijoittui seitsemänneksitoista ja täten karsiutui finaalista.

## Lähteet
Slovenia talviolympialaisissa 2018

**[[Slovenia]]** osallistui Pyeongchangin talviolympialaisiin 2018. Slovenian joukkueessa 71 urheilijaa kilpaili yhdeksässä lajissa. Maan lipunkantajana päättäjäisissä toimi freestylehiihtäjä Filip Flisar.

## Mitalistit

## Alppihiihto

;Miehet

;Naiset

## Ampumahiihto

;Miehet

;Naiset

## Freestylehiihto

;Miehet

## Lumilautailu

;Freestyle

;Pujottelu

## Maastohiihto

;Normaalimatkat

;Sprintit

## Mäkihyppy

;Miehet

;Naiset

## Jääkiekko

### Miesten joukkue

**Päävalmentaja:**  Kari Savolainen&emsp;&emsp;&emsp;&emsp;&emsp;**Apuvalmentajat:**  Nik Zupančič,  Edo Terglav,  Gaber Glavič,  Aleš Burnik

#### Alkulohko B

## Ohjaskelkkailu

## Yhdistetty

## Lähteet
Teuvan seurakunta

**Teuvan seurakunta** on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Teuvan kunnan alueella.

## Historia
Teuvasta tuli Närpiön seurakunnan rukoushuonekunta vuonna 1638. Se sai oman papin vuonna 1693. Teuvan kappeliseurakunta perustettiin 1694 ja vuonna 1701 valmistui ensimmäinen kirkko. Vuonna 1795 Teuvasta tuli itsenäinen emäseurakunta.

## Herätysliikkeet
Teuvan seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen. Teuvan alueella on kannatusta myös esikoislestadiolaisuudelle.

## Papisto
### Teuvan kappeliseurakunta
* 1694–1722: kappalainen Simon Carlander
* 1722–1743: kappalainen Henrik Moliis
* 1744–1765: kappalainen Henrik Achtman
* 1767–1795: kappalainen Johan Forsman

### Teuvan seurakunta

* 1795–1810: kirkkoherra Johan Forsman
* 1813–1828: kirkkoherra Abraham Cajanus
* 1831–1838: kirkkoherra Pietari Ticklén
* 1842–1866: kirkkoherra Matias Kumlin
* 1868–1875: kirkkoherra Vilhelm Ingman
* 1878–1886: kirkkoherra Frans Henrik Hällfors
* 1888–1904: kirkkoherra Johan Henrik Vehmanen
* 1907–1920: kirkkoherra Ernst August Lundqvist
* 1923–1933: kirkkoherra Oskari Albin Palletvuori
* 1935–1957: kirkkoherra Jussi Annala
* 1957–1972: kirkkoherra Valto Opas
* 2001–: kirkkoherra Lauri Annala

## Lähteet

## Aiheesta muualla
*Teuvan seurakunnan kotisivut
Karijoen seurakunta

**Karijoen seurakunta** oli Lapuan hiippakuntaan ja Etelä-Pohjanmaan rovastikuntaan kuulunut Suomen evankelis-luterilaisen kirkon seurakunta, joka toimi Karijoen kunnan alueella.

## Historia
Karijoesta tuli Lapväärtin seurakunnan rukoushuonekunta vuonna 1811. Se sai ensimmäisen oman saarnaajan heti seuraavana vuonna 1812. Vuonna 1835 Karijoesta tuli kappeliseurakunta ja vuonna 1862 itsenäinen emäseurakunta.

## Herätysliikkeet
Karijoen seurakunta kuuluu muun Seinäjoen eteläisen ja läntisen alueen tavoin yhtenäiseen evankelisen herätysliikkeen tukialueeseen. Karijoki ei ole kuitenkaan liikkeen voimakkainta kannatusaluetta.

## Papisto
Seuraavat henkilöt ovat toimineet Karijoen kappeliseurakunnan kappalaisina ja Karijoen seurakunnan kirkkoherroina: 

### Karijoen kappeliseurakunta
* 1845–1853: kappalainen Karl August Tallgren
* 1853–1859: kappalainen Viktor Fredrik Lilius
* 1859–1867: kappalainen Anders Johan Lilius

### Karijoen seurakunta
* 1876–1885: kirkkoherra Jonatan Ingman
* 1886–1894: kirkkoherra August Henrik Salminen
* 1898–1902: kirkkoherra Nikolaus Engelbert Vainio
* 1903–1923: kirkkoherra Tobias Palonen
* 1972–1980: kirkkoherra Asko Aronen

## Lähteet

## Aiheesta muualla
*Karijoen seurakunnan kotisivut
Karppi (täsmennyssivu)

**Karppi** voi tarkoittaa seuraavia:

* karppi (*Cyprinus carpio*), särkikalalaji
* muita kalalajeja, joiden nimessä on sana karppi mutta jotka eivät ole karpin lähisukulaisia:
** hopeakarppi (*Hypophthalmichthys molitrix*)
** ruohokarppi (*Ctenopharyngodon idella*)
* *[[Karppi (televisiosarja)|Karppi]]*, suomalainen rikosdraamasarja
* karppi, vähähiilihydraattiseen ruokavalioon eli karppaukseen liittyviä asioita (karppileipä, karppipizza)
* Karppi, sukunimenä:
** Mikko Karppi (s. 1978), suomalainen pikajuoksija, kirjailija ja kolumnisti
** Pirkko Karppi (1926–1975), suomalainen näyttelijä ja lastenkirjailija
Troikka (täsmennyssivu)

**Troikka** voi tarkoittaa ainakin seuraavia:

* troikka, venäläinen hevosvaljakko
* *[[Troikka (Stepan Chapmanin romaani)|Troikka]]* (*The Troika*), Stepan Chapmanin romaani vuodelta 1997
* *[[Troikka (Jari Tervon romaani)|Troikka]]*, Jari Tervon romaani vuodelta 2008
* Troikka, eräs Suomessa pelattava totopeli

## Katso myös
* Troika
Troika

**Troika** voi tarkoittaa ainakin seuraavia:

* troika, venäläinen kansantanssi
* Troika, huvipuistolaite
* Troika Games, yhdysvaltalainen pelialan yritys
* The Troika, Norman Fosterin arkkitehtitoimiston suunnittelemat asuintornitalot Kuala Lumpurissa Malesiassa
* *[[Troikka (Stepan Chapmanin romaani)|Troikka]]* (*The Troika*), Stepan Chapmanin romaani vuodelta 1997

## Katso myös
* Troikka (täsmennyssivu)
Fenyyliasetaldehydi

**Fenyyliasetaldehydi** (C8H8O) on aromaattisiin aldehydeihin kuuluva orgaaninen yhdiste. Yhdistettä voidaan käyttää hajusteiden ja orgaanisten yhdisteiden kuten polymeerien ja lääkeaineiden valmistukseen. Yhdistettä esiintyy myös kukkien tuoksuissa ja semiokemikaalina eliöiden viestinnässä.

## Ominaisuudet
Huoneenlämpötilassa fenyyliasetaldehydi on valkoista kiteistä ainetta tai väritöntä nestettä. Aineella on hyasintin tuoksua muistuttava haju. Yhdiste liukenee hieman veteen ja hyvin moniin orgaanisiin liuottimiin kuten etanoliin, dietyylieetteriin ja kloroformiin. Fenyyliasetaldehydi on hyvin reaktiivinen yhdiste ja sillä on varastoituna taipumus polymeroitua. Se myös hapettuu helposti fenyylietikkahapoksi. Fenyyliasetaldehydiä esiintyy useiden kasvien eteerisissä öljyissä.

## Valmistus ja käyttö
Tyypillisin fenyyliasetaldehydin valmistusmenetelmä on styreenioksidin isomerointi. Reaktiota katalysoivat muun muassa ioninvaihtohartsit, kromitrioksidin ja volframitrioksidin seos sekä piidioksidin ja alumiinioksidin seos. Muita tapoja ovat fenetyylialkoholin hapetus, styreenin hydroformylointi sekä bentsaldehydin ja klooriasetaattiesterin muodostaman Darzens-kondensaatiotuotteen hydrolyysi. Fenyyliasetaldehydiä käytetään hajusteissa tuomaan niihin hyasinttien ja narsissien tuoksua. Fenyyliasetaldehydistä myös valmistetaan fenyyliasetaldehydin dimetyyliasetaalia, joka on stabiilimpi eikä hapetu tai polymeroidu. Fenyyliasetaldehydiä käytetään lähtöaineena valmistettaessa polymeerejä, lääkkeitä ja maatalouskemikaaleja kuten hyönteismyrkkyjä.

## Lähteet

## Aiheesta muualla
*Human Metabolome Database (HMDB): Phenylacetaldehyde 
*Kyoto Encyclopedia of Genes and Genomes (KEGG): Phenylacetaldehyde 
*ChemBlink: Phenylacetaldehyde 
*Pherobase: Floral Compound - 2-phenylacetaldehyde 
*Pherobase: Semiochemical - 2-phenylacetaldehyde 
*Dr. Duke's Phytochemical and Ethnobotanical Databases: 2-Phenylacetaldehyde
Paracosm

__NOTOC__

**Paracosm** on yhdysvaltalaisen laulajan Washed Outin toinen studioalbumi, jonka julkaisi Sub Pop 7. elokuuta 2013. Albumin esikoissingle ”It All Feels Right” julkaistiin 11. heinäkuuta 2013. 

Albumin tuottaja Ben H. Allen on tuottanut ennen musiikkia alternative pop-yhtye Animal Collectivelle ja laulajan edellisen albumin. Albumi ottaa chillwaven sijaan enemmän vaikutteita synthpopista.

## Kappaleet
#
#
#
#
#
#
#
#
#

### iTunesin & Japanin bonuskappale
# 

### Rajoitetun painoksen 7” vinyyli
# 
# 

## Arvostelut
* Metacritic: 73/100 
* Pitchfork: 7.4/10 
* Rolling Stone:  
* The Guardian: 

## Lähteet

## Aiheesta muualla
* ''Paracosm'' Bandcampissa
Vararahasto

**Vararahasto** tarkoittaa kirjanpidossa joidenkin suomalaisisten yhtiöiden taseessa olevaa oman pääoman erää. Vararahasto vaihtelee yhtiömuodoittain. 

## Osakeyhtiön vararahasto
Suomalaisessa osakeyhtiössä vararahasto on sidottua omaa pääomaa. Vararahastoa ei voi enää nykyisin perustaa tai kartuttaa.

Vararahasto on voinut syntyä vanhan osakeyhtiölain aikana, kun yhtiön osakkeista on osakeannissa maksettu niiden nimellisarvoa korkeampi hinta. Vararahasto on voinut kertyä myös yhtiöjärjestyksen määräyksen takia. Yhtiöjärjestyksessä voidaan määrätä voittovaroille jakorajoitteita siten, että tietty osa voitosta on siirrettävä vararahastoon. 

Osakeyhtiön vararahastoa voi käyttää tappioiden kattamiseen ja osakepääoman korottamiseen. Tällöin rahasto pienenee. Jos vararahastoa alennetaan muuten, siitä on kuulutettava yhtiön velkojille.  

Myös asunto-osakeyhtiössä voi olla vanha, ennen vuotta 1992 syntynyt vararahasto.

## Osuuskunnan vararahasto
Suomalaisen osuuskunta voi kerryttää sääntömääräistä vararahastoa  ylijäämistään. Lakisääteinen vararahasto poistui lainsäädännöstä 1.7.2019. 

Jos osuuskunnan jäseniltä peritään liittyessä liittymismaksu, jota ei palauteta kun jäsen eroaa osuuskunnasta, liittymismaksu kirjataan hyvän kirjanpitotavan mukaisesti vararahaston lisäykseksi.

Aikaisemmassa lainsäädännössä osuuskunnan vararahastoa sai alentaa seuraavista syistä: alijäämän kattaminen, varojen jakaminen, rahojen siirto vararahastosta vapaan oman pääoman rahastoon tai osuuspääomaan tai osakepääomaan.

## Lähteet
Multian seurakunta

**Multian seurakunta** oli Suomen evankelis-luterilaisen kirkon seurakunta, joka toimi Multian kunnan alueella. Seurakunta kuului Lapuan hiippakuntaan ja Jyväskylän rovastikuntaan.

## Historia
Multialle valmistui kirkko vuonna 1795 ja samana vuonna siitä tehtiin Keuruun seurakunnan rukoushuonekunta. Oman saarnaajan Multia sai vuonna 1798. Kappeliseurakunta Multiasta tuli vuonna 1831 ja siitä päätettiin muodostaa itsenäinen emäseurakunta vuonna 1872, tosin tämä toteutui vasta 1886.

Vuoden 2022 alussa Multian seurakunta liitettiin takaisin Keuruun seurakuntaan.

## Papisto

Seuraavat henkilöt ovat toimineet Multian seurakunnan kirkkoherroina:
* 1969–1970: vt. Asko Aronen

## Lähteet

## Aiheesta muualla
*Multian seurakunnan kotisivut
Saksan jalkapallon 1. Bundesliiga 1966–1967

**Saksan Bundesliigan kausi 1966–1967** oli järjestyksessään neljäs Bundesliigan, Länsi-Saksan pääsarjan, kausi. Se alkoi 20. elokuuta 1966 ja päättyi 3. kesäkuuta 1967. Hallitsevana mestarina kauteen lähti 1860 München. 

## Sarjajärjestelmä
Jokainen joukkue pelasi kaksi peliä toisiaan vastaan, yhden kotona ja yhden vieraissa. Joukkueet saivat voitosta kaksi pistettä ja yhden pisteen tasapelistä. Jos kaksi tai useampia joukkueista oli tasapisteissä, sijoitus määräytyi maalikeskiarvolla. Joukkue, jolla oli eniten pisteitä kruunattiin mestariksi ja kaksi  vähiten pisteitä kerännyttä putosivat seuraavaksi kaudeksi Regionalligaan.

## Joukkuemuutokset kaudesta 1965–1966
Borussia Neunkirchen ja Tasmania Berlin putosivat Regionalligaan edellisen kauden päätteeksi. Heidän tilalleen nousivat Fortuna Düsseldorf ja Rot-Weiss Essen.

## Kauden yhteenveto
Kauden 1966–1967 voitti yllättäin Eintracht Braunschweig. Keskikastissa aiemmin taistelleelle joukkueelle ei alkuun povattu menestysmahdollisuuksia. Vahva puolustus ja erittäin tasainen sarja toivat kuitenkin tulosta. Joukkue päästi 34 ottelussa ainoastaan 27 maalia. Tasaisuudesta kertoo se, että esimerkiksi toiseksi sijoittunut 1860 München oli vielä sijalla 17, kun kolmasosa kaudesta oli pelattu.

Sarjataulukon alakastissa nousijajoukkueet Fortuna Düsseldorf ja Rot-Weiss Essen jäivät putoajien paikoille ja joutuivat jättämään pääsarjan yhden kauden jälkeen. Ammattimaisen Bundesliigan ja puoliammattimaisenRegionaligan erot näkyivät selvästi ja putoajilla ei ollut saumoja taistella pääsarjapaikastaan.

Pienenä huomautuksena todettakoon, että Meidericher SV vaihtoi nimensä MSV Duisburgiksi vuoden 1967 alussa.

## Joukkueet

## Sarjataulukko

## Tulokset

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Parhaat maalintekijät
; 28 maalia
*  Lothar Emmerich *([[Borussia Dortmund]])*
*  Gerd Müller *([[FC Bayern München]])*
; 18 maalia
*  Herbert Laumen *([[Borussia Mönchengladbach]])*
; 17 maalia
*  Christian Müller *([[Karlsruher SC]])*
; 15 maalia
*  Josef Heynckes *([[Borussia Mönchengladbach]])*
*  Bernd Rupp *([[Borussia Mönchengladbach]])*
*  Lothar Ulsaß *([[Eintracht Braunschweig]])*
*  Reinhold Wosab *([[Borussia Dortmund]])*
; 14 maalia
*  Hans Küppers *([[TSV 1860 München]])*
; 13 maalia
*  Johannes Löhr *([[1. FC Köln]])*

## Mestarijoukkue

## Lähteet

## Aiheesta muualla
* DFB Bundesliigan arkisto 1966/1967
Silvola (Kerimäki)

**Silvola** on kylä Kerimäellä Savonlinnassa. Silvolaan on Savonlinnan keskustasta (kauppatorilta) maanteitse noin 14 kilometriä ja Kerimäen kirkonkylään noin 13 kilometriä. 

Anttolaan on noin kolme kilometriä. Lähin peruskoulu on Anttolan koulu.

Silvolassa sijaitsee Kerimäen rautatieasema. Kerimäen kunta muutti aiemman Silvolan rautatieaseman nimen Kerimäen rautatieasemaksi. Nykyään rakennus on yksityiskäytössä. Silvolassa on toiminut kauppa 1970-luvulle asti. 

## Lähteet

## Aiheesta muualla
* Kerimäen rautatieaseman kuva (Pasi Utriainen) (vaunut.org)
Femi Claudius Cole

**Femi Claudius Cole** (s. 1962) on sierraleonelainen poliitikko. Cole on ammatiltaan sairaanhoitaja, ja hän perusti Unity Movement -puolueen, jonka päämääränä on parantaa terveydenhuoltoa ja koulutusta Sierra Leonessa. Hän on yksi Sierra Leonen vuoden 2018 presidentinvaalien ehdokkaista ja myös ainoa naispuolinen ehdokas. 

## Elämä
Femi Claudius Cole syntyi vuonna 1962 lääkäri Claudius Colen perheeseen. Femi Cole oli sairaanhoitajana yli 20 vuotta ja hän oli Freetownin West End Clinicin ylihoitaja. Sierra Leonessa ja ulkomailla hoitajana työskennellyt Cole järkyttyi terveydenhuollon ja koulutuksen tasojen eroista vastaavissa maissa. Cole ei erityisesti pidä rikkaiden ja köyhien eriarvoisista palveluista ja köyhien suuresta kuolleisuudesta estettävissä tai hoidettavissa sairauksissa. Hän on myös pettynyt korkeaan äitiyskuolleisuuteen. 

Cole harkitsi poliittiseen puolueeseen liittymistä vuonna 2013, mutta ei löytänyt sellaista, jonka kanssa hän olisi samaa mieltä. Vuonna 2016 hän perusti oman puolueen Unity Partyn. Colen joutui odottamaan lokakuuhun 2017 ennen puolueen rekisteröintiä, mutta hän aloitti kampanjoinnin jo aikaisemmin. Puolueen päämääränä on koulutukseen ja terveydenhuoltoon keskittyminen, mutta Cole haluaa myös luoda uusia työpaikkoja. Cole ja hänen kampanjaryhmänsä tarjoaa ilmaisia terveystarkastuksia sairastumisvaarassa oleville henkilöille yhteistyössä West End Clinicin kanssa. Puolueella on toimistoja Bossa, Kenemassa ja Makenissa, ja se on perustamassa yhtä Port Lokoon. Cole oli yksi Sierra Leonen vuoden 2018 presidentinvaalien ehdokkaista. Hän oli vaalien ainoa naispuolinen ehdokas. 

## Lähteet
Samuel Sam-Sumana

**Alhaji Samuel Sidique Sam-Sumana** (s. 7. huhtikuuta 1962) on sierraleonelainen poliitikko, joka toimi Sierra Leonen varapresidenttinä 17. syyskuuta 2007 – 17. maaliskuuta 2015. 

Sam-Sumana on harras muslimi ja kuuluu konojen etniseen ryhmään. Hän on naimisissa Khadija Sam-Sumanan kanssa. Pariskunta asui Minnesotassa Yhdysvalloissa, mutta palasi Freetowniin vuonna 2007.

Sam-Sumana on sierraleonelaisen poliittisen puolueen Coalition for Changeen (C4C) johtaja. Hän on myös Sierra Leonen vuoden 2018 presidentinvaalien ehdokas. 

## Lähteet
Oulun järjestötalo

**Oulun järjestötalo** (tunnetaan myös nimillä **Kansan Tahdon talo** ja **Oulun Gibraltar**) on Oulun Vaaran kaupunginosassa Pakkahuoneenkadun ja Mäkelininkadun kulmauksessa sijaitseva asuin-, liike- ja toimistorakennus. Kulttuurihistoriallisesti merkittävän jugendtyylisen rakennuksen on suunnitellut arkkitehti Harald Andersin, sanomalehti Kansan Tahdon toimitusta, kirjapainoa ja kirjakauppaa varten. Järjestötalon rakentaminen aloitettiin vuonna 1912 ja se valmistui vuonna 1913. Oulun Järjestöyhdistys osti rakennuksen vuonna 1956, jolloin rakennus nimettiin järjestötaloksi. Rakennuksessa toimi Kansan Tahto-lehden toimitus, Pohjois-Pohjanmaan Vasemmiston ja Pohjois-Pohjanmaan Vasemmistonuorten piiritoimisto.

Järjestötalon vuosina 1956–1957 rakennetuissa ja vuonna 2018 puretuissa lisäsiipirakennuksissa on toiminut muun muassa elokuvateatteri Adams, Oulun yliopiston luentosali, ravintola Foxia ja Nightclub Tähti. Siipirakennukset korvattiin asuinkerrostaloilla.

Taidemaalari Tapio Tapiovaaran (1908–1982) vuonna 1964 paljastettu, kalkkilaastipinnalle tekemä seinämaalaus eli seccomaalaus *Sukupolvien saatto* sijaitsi Pakkahuoneenkadun puoleisessa rakennuksessa, joka purettiin vuonna 2018. Maalaus oli peitettynä viihderavintoloiden toimiessa tiloissa.

Oulun Järjestöyhdistys myi järjestötalon ja sen siipirakennukset vuonna 2017 rakennus- ja kiinteistöalan konserni Lehto Groupin tytäryhtiölle Rakennuskartio Oy:lle. Kauppaan ei kuulunut järjestötalon tonttia, joka pysyy Järjestöyhdistyksen hallinnassa.

Vuonna 2018 aloitetussa peruskorjauksessa järjestötalon vanhin, jugendtyylinen osa peruskorjattiin ja rakennuskorkeus nostettiin alkuperäiseen viiteen kerrokseen, jossa 1950-luvulla tapahtuneessa tulipalossa tuhoutunut mansardikatto palautettiin peruskorjauksen yhteydessä.

## Lähteet
Kinney

**Kinney** on sukunimi, joka on muun muassa seuraavilla henkilöillä:

*Dick Kinney (1916–1985), yhdysvaltalainen sarjakuvakäsikirjoittaja
*Emily Kinney (s. 1985), yhdysvaltalainen näyttelijä ja laulaja-lauluntekijä
*Jeff Kinney (s. 1971), yhdysvaltalainen sarjakuvantekijä
*John Francis Kinney (1937–2019), yhdysvaltalainen roomalaiskatolinen piispa
*Sarah Kinney, yhdysvaltalainen sarjakuvakäsikirjoittaja
*Sean Kinney (s. 1966), yhdysvaltalainen rumpali
*Taylor Kinney (s. 1981), yhdysvaltalainen näyttelijä ja malli
*Terry Kinney (s. 1954), yhdysvaltalainen näyttelijä ja teatteriohjaaja

## Nimen muita merkityksiä
* Kinneyn piirikunta, piirikunta Texasissa, Yhdysvalloissa.
Elias Ekdahl

**Simo Elias Ekdahl** (s. 31. tammikuuta 1947 Nivala) on suomalainen geologi, joka toimi pitkään Geologian tutkimuskeskuksessa, viimeiset kymmenen vuotta pääjohtajana.

Elias Ekdahl syntyi maanviljelijä Matti Ekdahlin ja emäntä Ida Pinolan perheeseen. Hän tuli ylioppilaaksi 1966 ja valmistui filosofian maisteriksi 1975 ja lisensiaatiksi 1982. Filosofian tohtoriksi Ekdahl väitteli Oulun yliopistossa 1993. Ekdahl oli Geologian tutkimuskeskuksen geologi 1974–1982, tutkimusryhmän päällikkö 1982–1991, toimialapäällikkö 1991–1997 ja ohjelmajohtaja 1998–2002. Tutkimuskeskuksen yli/pääjohtaja ja professori hän oli vuodesta 2004. Vuonna 2003 Ekdahl toimi Suomen Teollisuussijoituksen projektijohtajana. Ekdahlia seurasi Geologian tutkimuskeskuksen pääjohtajana helmikuusta 2015 alkaen Mika Nykänen.  

## Lähteet
Fabrizio Moro

**Fabrizio Mobrici** (s. 9. huhtikuuta 1975 Rooma, Italia), tunnettu myös taiteilijanimellään **Fabrizio Moro**, on italialainen laulaja-lauluntekijä ja juontaja. Hän julkaisi debyyttialbuminsa vuonna 2000 ja saavutti kaupallista menestystä vuonna 2007 voittaessaan San Remon musiikkifestivaalien nuorten kategorian kappaleella "Pensa". Kappaleesta tuli hittiykkönen Italiassa, samaan aikaan kun Federazione Industria Musicale Italiana sertifioi kultaa samannimiselle albumille.

Vuoteen 2015 mennessä, Moro on julkaissut kuusi studioalbumia, EP-levyn ja livealbumin. Hän juonsi Rai 2:n lähettämän realitydokumentin nimeltä *Sbarre*. Hän kirjoitti myös kappaleita muille artisteille, kuten poprock-yhtyeelle nimeltä *Stadio* ja poplaulajalle nimeltä Noemi.

Yhdessä Ermal Metan kanssa hän voitti vuoden 2018 San Remon musiikkifestivaalit kappaleella "Non mi avete fatto niente" ja edusti näin Italiaa vuoden 2018 Eurovision laulukilpailussa.

## Lähteet

## Aiheesta muualla
* Kotisivut
Sejong Suuri

**Sejong Suuri** (1397–1450) oli Koreaa hallinneen Joseon-dynastian kuningas vuosina 1418–1450. Hänen valtakautensa tunnetaan etenkin Korean kulttuurillisista saavutuksista. Sejongia pidetään Koreassa yleisesti esimerkiksi korean kielen kirjoitusjärjestelmä hangulin kehittäjänä.

## Elämäkerta

Sejong syntyi vuonna 1397 ja nousi Korean Joseon-dynastian hallitsijaksi vuonna 1418. Sejong oli hänen saamansa hallitsijanimi. Koreaa olivat pitkään vaivanneet japanilaiset merirosvot, joiden uhka oli vähentynyt muttei kadonnut Goryeo-dynastian loppupuolella. Merirosvot jatkoivat hyökkäysten tekemistä etenkin Tsushiman saarelta käsin, josta he ryöstelivät Korean rannikkoalueita. Vuonna 1419 Sejong lähetti heitä vastaan rankaisuretkikunnan Yi Jongmun johdolla. Korealaisten 227 alusta tuhosivat 129 japanilaisalusta ja he pakottivat saaren japanilaisen hallitsijan antautumaan. Myöhemmin japanilaisten ryöstöretkien ehkäisemiseksi heille avattiin vuonna 1426 kolme satamaa kaupankäyntiä varten. Vuonna 1433 tehtiin puolestaan sotaretki pohjoisen Jalujoen alueella eläneitä džurtšeneja vastaan, joita korealaiset kutsuivat nimellä *Yain*. Pitkään džurtšenien vallassa ollut alue liitettiin Koreaan ja Jalujoen varrelle perustettiin neljä korealaista tukikohtaa. Vuonna 1437 toinen korealaisten hyökkäys ajoi džurtšenit myös Tumenjoen pohjoispuolelle. Maan koillisosiin perustettiin samaan tapaan korealaisia tukikohtia, kuten esimerkiksi Hoeryong.

Erityisesti kulttuuri pääsi kehittymään Sejongin valtakauden rauhallisten olojen ansiosta. Sejongia pidetään perinteisesti korean kielen kirjoitusjärjestelmä hangulin kehittäjänä. Järjestelmä julkaistiin ensimmäistä kertaa vuonna 1446 ilmestyneessä teoksessa *[[Hunmin Jeongeum]]* eli "Oikeiden äänteiden opettaminen kansalle". Sejongin tai hänen neuvonantajiensa kehittämä kirjoitusjärjestelmä yhdisteli parhaita puolia eri kirjoitusjärjestelmistä, kuten kiinalaisesta kirjoitusgrafiikasta, seemiläisten aakkostojen periaatteista, intialaisesta fonetiikasta ja erityisen merkittävästi Kiinan Yuan-dynastian aikakaudella Koreassa käytetystä tiibetiläisperäisestä hP’agspa-kirjoituksesta. 

Sejong pyrki myös parantamaan yhteiskuntaluokkien oloja. Korean kastittomien tapaiselle cheonmin-luokalle jaettiin vuonna 1423 maata viljeltäväksi ja heidät pyrittiin näin sulauttamaan valtaväestöön. Tässä ei kuitenkaan onnistuttu, vaan monet jatkoivat muiden väestöryhmien karttamien ammattien harjoittamista toimien esimerkiksi nylkyreinä ja nahkureina. Tämä väestönryhmä tunnettiin sittemmin nimellä baekjeongit. Joidenkin muiden varhaisten Joseon-dynastian hallitsijoiden tapaan pyrki vähentämään buddhalaisuuden vaikutusvaltaa kungfutselaisuuden hyväksi. Esimerkiksi buddhalaisten temppelien ja munkkien määrää rajoitettiin. Sejong oli kuitenkin itse buddhalainen ja hän pyrki tasapainottamaan hallinnon uuskungfutselaisuutta mahdollistamalla uskonvapauden valtion hallinnon ulkopuolella.

Sejongin kuoltua vuonna 1450 valtaan nousi hänen vanhin poikansa Munjong.

## Lähteet

## Aiheesta muualla
Marcello Ferrada de Noli

**Marcello Ferrada de Noli** (syntynyt Chilessä 1943, italialaiset sukujuuret)  on ruotsalainen epidemiologian professori emeritus ja psykiatrian tohtori (PhD, Karoliininen instituutti). Hän on Swedish Doctors for Human Rights -organisaation perustaja.

Chilessä hän kuului "Vallankumouksellisen vasemmiston liike" MIR:iin. Liike vastusti kenraali Pinochet'in sotilasvallankaappausta vuonna 1973.  Sotilasvallankaappauksen jälkeen vangittiin Quiriquinan saarelle, . Ruotsin Amnesty International osaston avulla hänestä tuli vapautuksen jälkeen Geneven yleissopimuksen mukainen poliittinen pakolainen Ruotsissa 1975. Hän sai Ruotsin kansalaisuuden vuonna 1979.

Karolinska Institutetin tutkijana hän oli ”Research Fellow” Harvard Medical Schoolissa, Bostonissa Yhdysvalloissa. Sittemmin hän toimi Norjassa terveyspsykologian professorina 1997, ja vuonna 2000 hänestä tuli julkisen terveydenhuollon epidemiologian professori Gävlessä Ruotsissa, jossa keskitytään vahinkoepidemiologiaan. 

Hän oli Karolinska Institutin ristikkäisvamma-epidemiologian tutkimusryhmän päällikkö vuoteen 2008  asti ja Ruotsin eettisen arviointilautakunnan varajäsen Upsalassa vuoteen 2013 saakka. Hän sai vuonna 2007 tittelin "Professor Emeritus"  ja mitalin "För nit och redlighet i rikets tjänst"
. 

Hänen tutkimustyönsä on tunnustettu kansainvälisesti.  

## Lähteet
Ampumahiihto talviolympialaisissa 2018 – naisten normaalimatka

Ampumahiihdon naisten 15 kilometrin normaalimatkan kilpailu talviolympialaisissa 2018 järjestettiin 15. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.

## Tulokset

## Lähteet
Day of Infamy

**Day of Infamy** on yhdysvaltalaisen New World Interactive -pelitalon kehittämä ja julkaisema taktinen ammuntapeli, joka sijoittuu toisen maailmansodan tapahtumiin Euroopassa. Se on erillinen *[[Insurgency]]*-videopelin *Day of Infamy* -modista. *Day of Infamy* käyttää Valve Corporationin Source-pelimoottoria. Peli julkaistiin Microsoft Windowsille, macOSille ja Linuxille 23. maaliskuuta 2017. 

## Vastaanotto
Peli on saanut 4/5 tähteä Muropaketin arvostelussa.

Peli on saanut 77/100 pistettä Metacritic-kerääjäsivustolla.

## Lähteet

## Aiheesta muualla
*
Michael Parkes

**Michael Parkes** (s. 12. lokakuuta 1944 Missouri, Yhdysvallat) on yhdysvaltalainen taiteilija, joka asuu nykyisin Espanjassa. Hänen tunnetuimmat teokset ovat tyyliltään fantasiaa. Hänen taiteenaloja ovat maalaus, veisto ja litografia.

Parkes opiskeli taidetta Kansasin yliopistossa, jossa kiinnostui etenkin litografiasta. Vaimonsa tavattuaan he lähtivät Yhdysvalloista, ja matkustivat Euroopan kautta Intiaan, Pakistaniin ja Nepaliin. Kaikista eniten heitä kietoi Intia ja Parkes opiskeli siellä filosofiaa ja itä- ja länsimaiden esoteerisia oppeja, jotka ovat vaikuttaneet suuresti hänen taideteoksiinsa. Alkujaan Parkesin tyyli oli suurimmilta osiltaan abstraktia ekspressionismiä, mutta myöhemmin hän alkoi maalata yksityiskohtaisempia ja realistisempia töitä. Parkesin nykyinen tyyli on realismia, mutta hänen töissään esiintyy usein taianomaisia hahmoja, kuten siivekkäitä henkilöitä tai erilaisia otuksia.

Hän on naimisissa Maria Sedoffin kanssa.

## Lähteet

## Aiheesta muualla
*Serendipity: On looking beyond the veil by Jenni Fagan 
*How Disney Brought Maleficent to Life -- Horns and All (EXCLUSIVE) 
*The Longworth Gallery - Michael Parkes Sculptures
Kempegowdan kansainvälinen lentoasema

**Kempegowdan kansainvälinen lentoasema**  on kansainvälinen lentoasema, joka palvelee Bangaloren kaupunkia, joka on Karnatakan osavaltion pääkaupunki Intiassa. Lentoasema sijaitsee  Devanahallin kaupungin lähistöllä noin 40 kilometriä koilliseen Bangaloresta. HAL Bangaloren kansainvälinen lentoasema toimi aiemmin kansainvälisten lentojen kenttänä kunnes Kempegowdan lentoasema avattiin toukokuussa 2008. Kempegowdan lentoasema on nimetty Bangaloren perustajan Kempe Gowda I:n mukaan.

Lentoaseman kautta kulki noin 27 miljoonaa matkustajaa huhtikuun 2017 ja maaliskuun 2018 välisenä aikana. Lentoasemalle on rakenteilla toinen kiitotie ja matkustajaterminaali, jonka jälkeen lentoaseman kapasiteetti nousee 55 miljoonaan matkustajaan vuodessa.

## Lähteet
Saamelainen keskiasteen koulu ja poronhoitokoulu

**Saamelainen keskiasteen koulu ja poronhoitokoulu** (pohjoissaam. *Sámi joatkkaskuvla ja boazodoalloskuvla*, norj. *Samisk videregående skole og reindriftsskole*) on toisen asteen oppilaitos Koutokeinossa Norjassa.

Saamelainen keskiasteen koulu ja poronhoitokoulu on perustettu vuonna 1952. Koulun nimi oli alkuaan *Statens heimeyrkeskole for samer*.  Toiminta alkoi lainatiloissa. Syksystä 1960 alkaen opetusta voitiin antaa uudessa koulurakennuksessa. Samana vuonna valmistui oppilasasuntola. Koulun johtokunta haki tämän jälkeen nimenmuutosta: *Den samiske yrkes- og husflidsskole* oli käytössä vuosina  1968–1976. Nykyisen nimensä koulu sai vuonna 1976.  

Saamelainen keskiasteen koulu ja poronhoitokoulu tarjoaa muun muassa luonnonhoidon, poronhoidon, muotoilun ja saamelaisen käsityön (*duodji*), rakennustekniikan sekä ravintola-alan opetusta. 

## Lähteet
Vileda

**Vileda** on maailmanlaajuisesti toimiva saksalainen siivous- ja puhdistusvälineiden tuotemerkki. Se kuuluu Freudenberg Group-korserniin. Yrityksen toiminnot on jaettu kuluttaja- ja ammattilaisosastoihin, joista ammattilaisosaston tuotteet on tarkoitettu ammattikäyttöön siivousalalle. Yrityksen pääkonttori sijaitsee Weinheimissa Saksassa. 

Viledan tunnettu tuotemerkki on Wettex-siivousliinat.  

Viledalla on tehdas Salossa, jossa valmistetaan muun muassa moppeja ammattikäyttöön.

Vileda Professional tuli Suomen markkinoille vuonna 1993.

## Lähteet

## Aiheesta muualla
* Vileda Suomi kotisivut  
* Vileda Professional kotisivut 
* Vileda kotisivut
New World Interactive

**New World Interactive** (tunnetaan myös nimillä **New World** tai **NWI**) on itsenäinen pelitalo, joka perustettiin vuonna 2010. Pelitalo on ensisijaisesti tunnettu videopelien *[[Insurgency]]* sekä *[[Day of Infamy]]* kehittämisestä. 

## Kehitetyt pelit

## Lähteet

## Aiheesta muualla
*New World Interactiven kotisivut
Kaskis

**Kaskis** on turkulainen, vuonna 2014 perustettu ravintola. 36-paikkainen ravintola sijaitsee asuinkerrostalon alakerrassa Turun II kaupunginosassa, Luostarinmäen käsityöläismuseon lounaispuolella. Kaskiksen ravintoloitsijat ovat Vuoden kokki -tunnustuksen 2013 voittanut Erik Mansikka ja Simo Raisio keittiössä sekä viineistä vastaava Topi Pekkanen. "Rennoksi kortteliravintolaksi" luonnehdittu ravintola vakiinnutti pian paikkansa Suomen arvostetuimpien ruokaravintoloiden joukkossa.  

Ravintola Kaskiksen ruokaa luonnehditaan herkulliseksi ja palvelua laadukkaaksi. Ravintolan ruokafilosofian  perustan luo klassinen ranskalainen keittiötaito, mutta uusien tekniikoiden, laadukkaiden kotimaisten raaka-aineiden ja harkittujen makuparien avulla annoksista on saatu omaleimaisia. Ravintola on saanut kiitosta tarjoamalla myös kasvissyöjille ja vegaaneille sopivaa usean ruokalajin maistelumenuta. Ravintola tekee yhteistyötä monien pientuottajien kanssa. Kaskikselle myönnettiin Vuoden ravintola 2018 -tunnustus helmikuussa 2018.

## Lähteet

## Aiheesta muualla
*White Guide Nordic (vuoden 2017 listalla arvio 325 ravintolasta Pohjolassa)   (whiteguide-nordic.com)
Hang Seng -indeksi

**Hang Seng -indeksi** (**HSI**; , ) on Hongkongin pörssin tunnetuin osakeindeksi. Indeksin kehitti hongkongilaisessa Hang Seng Bankissa toiminut pankkiiri Stanley Kwan esimiestensä toimeksiannosta. Hang Seng -indeksi esiteltiin 24. marraskuuta 1969.

Indeksissä on nykyisin edustettuna 50 yhtiön osake. Nämä osakkeet edustavat suuruusluokkaa 55-60 prosenttia kaikkien Hongkongin pörssissä noteerattujen osakkeiden yhteisarvosta. HSI-indeksistä vastaa Hang Seng Bankin tytäryhtiö Hang Seng Indexes Company Limited.

## Indeksin osakkeet

Oheissa on lueteltu Hang Seng -indeksiin marraskuussa 2021 kuuluneet pörssiyritykset osakkeineen. Lisäksi on esitetty yhtiöiden (Hongkongin pörssissä noteeratun osakesarjan, joka ei välttämättä edusta kaikkia yhtiön osakkeita) yhteenlaskettu markkina-arvo tammikuussa 2022:

## Lähteet
Vanke

**Vanke** (万科) eli **China Vanke Co Ltd** on suuri, kiinalainen, kotimaansa johtaviin lukeutuva kiinteistörahoitukseen, asuntorakentamiseen ja -myyntiin keskittynyt pörssiyhtiö. Sen kotipaikka on Shenzhen. Osake noteerataan Shenzhenin ja Hongkongin pörsseissä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 167. Se luokiteltiin tällä listalla Kiinan 26. suurimmaksi pörssiyritykseksi. Vanke oli vuonna 2016 markkina-arvoltaan suurin Shenzhenin pörssiin listautuneista yrityksistä (199,832 mrd. RMB). Toukokuussa 2017 yhtiön markkina-arvo oli 30,5 miljardia Yhdysvaltain dollaria ja vuoden 2016 liikevaihto 33,7 miljardia USD.

## Lähteet

## Aiheesta muualla
*Sara Hsu (6.7.2016) China's Real Estate Sector Is Overstocked  (forbes.com)
Mongolian parlamenttivaalit 2004

Mongoliassa pidettiin parlamenttivaalit 27. kesäkuuta 2004. Vaalien tuloksena Mongolian kansan vallankumouspuolue säilytti paikkansa suuren huralin suurimpana puolueena saaden 36 paikkaa menettäen aiemmasta 74 paikastaan valtaosan.

## Tulokset

## Lähteet
Midea Group

**Midea Group** (; pinyin: Měidì Jítuán) on suuri kiinalainen kotitalouksien aurinkoenergiaratkaisujen, ilmastointilaitteiden, automaatiojärjestelmien ja kodinkoneiden (kuten jääkaappien ja liesien) valmistaja. Konsernin asiakaskunta on kansainvälinen, yrityksellä on vientiä kymmeniin maihin. Midean valmistamia kodinkoneita myydään myös Suomessa. Yhtiön päämaja sijaitsee Foshanissa. Yhtiön osake noteerataan Shenzhenin pörssissä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 335. Se luokiteltiin tällä listalla Kiinan 37. suurimmaksi pörssiyritykseksi. Vuonna 2016 Midea Group oli markkina-arvoltaan toiseksi suurin Shenzhenin pörssiin listautuneista yrityksistä (181,941 mrd. RMB)., ja yhtiön markkina-arvo oli 31,5 miljardia Yhdysvaltain dollaria (toukokuussa 2017) ja liikevaihto 23,9 miljardia USD (2016).

## Lähteet

## Aiheesta muualla
Öberg

**Öberg** tai **Öhberg** on muun muassa seuraavien henkilöiden sukunimi:

* Albert Öberg (1850–1910), suomalainen jursti ja virka- ja valtiopäivämies
* Astrid Öberg (1907–1990), suomenruotsalainen kirjailija ja kääntäjä
* Elvira Öberg (s. 1999), ruotsalainen ampumahiihtäjä
* Emil Öhberg (s. 1993), suomalainen jalkapalloilija
* Frans Oscar Öberg (1883–1964), ruotsalainen näyttelijä
* Hanna Öberg (s. 1995), ruotsalainen ampumahiihtäjä ja olympiavoittaja
* Hans Öberg (1926–2009), ruotsalainen jääkiekkoilija ja jääpalloilija
* Hans Emanuel Öberg (1893–1969), ruotsalainen luterilainen pappi ja virsirunoilija
* Jennie Öberg (s. 1989), ruotsalainen maastohiihtäjä
* Kai Öhberg (s. 1979), suomalainen jääkiekkoilija
* Maria Elisabet Öberg (1734–1808), suomalainen kehruumestari ja kehruun opettaja
* Peter Öberg (s. 1980), ruotsalainen suunnistaja
* Rafael Öhberg (1904–1954), suomalainen helluntailainen evankelista, kuoronjohtaja, säveltäjä ja sanoittaja
* Thure Öberg (1872–1935), ruotsalainen koristemaalari
* Viktor Wilhelm Öhberg (1830–1907), suomalainen opettaja, kansakoulutarkastaja ja valtiopäivämies.
Muuramen seurakunta

**Muuramen seurakunta** on Lapuan hiippakuntaan ja Eteläisen Keski-Suomen rovastikuntaan kuuluva Suomen evankelis-luterilaisen kirkon seurakunta, joka toimii Muuramen kunnan alueella.

## Historia
Muuramen alue oli kuulunut kulmakuntana Korpilahteen, josta se erotettiin itsenäiseksi emäseurakunnaksi vuonna 1921. Samaan kulmakuntaan kuului myös Säynätsalon alue, mutta se erotettiin omaksi seurakunnakseen jo vuonna 1922. Muurame sai oman kirkon vuonna 1929.

## Papisto
### Kirkkoherrat
* 1969–1996: Tapio Vähäkangas

## Katso myös

* Uskonto Keski-Suomessa

## Lähteet

## Aiheesta muualla
*Muuramen seurakunnan kotisivut
Girsu

**Girsu** oli kaupunki muinaisessa Sumerissa. Se sijaitsi Tigris ja Eufrat-jokien välissä, Tellohin kummulla nykyisen Dhi Qarin maakunnan alueella Irakissa. Kummun vanha nimi oli Girsu, ja tästä kaupunki sai nimensä. Girsu sulautui vähitellen siitä kaakkoon sijainneeseen Lagašin kaupunkivaltioon.

Ranskalaiset arkeologit tekivät kaivauksia Tellohissa vuosina 1877–1933 ja löysivät yli 50 000 nuolenpääkirjoituksella kirjoitettu tekstiä. Ne ovat keskeinen lähde tutkittaessa 3000-luvun eaa. Sumeria.

## Lähteet

## Aiheesta muualla
Rumba (veistos)

**Rumba** on kuvanveistäjä Martti Aihan suunnittelema veistos, joka sijaitsee Porkkalankadulla, Salmisaaressa, Helsingissä. Martti Aiha piti veistosta yhtenä parhaimmista teoksistaan. *Rumba* on valmistettu mustamaalatusta alumiinista ja se on 15 metriä korkea. Veistos kuuluu Helsingin taidemuseon kokoelmiin.
## Tausta

Valmistautuessaan 60-vuotisjuhliinsa Alko päätti vuonna 1990 järjestää juhlien kunniaksi taideteoskilpailun. Valittu taideteos lahjoitettaisiin Helsingin kaupungille ja sijoitettaisiin Alkon konttorin lähistölle Salmisaareen. Martti Aiha voitti kilpailun. 

Martti Aiha ajatteli montaa asiaa suunnitellessaan teosta. Hän tiesi, että teoksen ohi kulkisi paljon liikennettä, joten hän halusi, että teoksen voisi kokea kokonaisuudessaan, vaikka menisi nopeasti sen ohi esimerkiksi linja-autolla. Hänen valitsi veistoksen väriksi mustan, sillä hän piti sitä ainoana värinä, joka sopisi ympäristöön. Rumban nimi perustuu tanssiin ja liikenteeseen, joka ”rumbaa” veistoksen ohi.

*Rumba* paljastettiin 5. huhtikuuta 1992. Teoksen otti vastaan ylipormestari Kari Rahkamo, ja paljastuspuheen piti Alkon hallintoneuvoston puheenjohtaja Ilkka Suominen.

### Palkittu veistos ja ympäristö
Ympäristötaiteen säätiö nimesi aukion, jossa Martti Aihan Rumba ja arkkitehti Veli-Pekka Tuomisen suunnittelema asuinrakennus ovat vuoden 1994 parhaaksi ympäristötaideteokseksi. Säätiön valtuuskunta totesi kokonaisuudesta: "Jäntevän monumentaalisen julkisivun ja dynaamisen veistoksen vuoropuhelu muodostaa harvinaisen onnistuneen ympäristötaiteellisen kokonaisuuden." Taiteilijan ja arkkitehdin lisäksi säätiö palkitsi kunniakirjoilla yhteistyön muut osapuolet, joita olivat Alko-yhtiöt, Helsingin kaupungin asuntotuotantotoimisto, kaupunkisuunnitteluviraston kaavaosasto, Kiinteistö Hyks Oy sekä Ruoholahti-projekti. Säätiön mukaan kaikilla oli hankkeessa "poikkeuksellisen tinkimätön ja selkeä pyrkimys kaupunkiympäristön laadun parantamiseen taiteen keinoin".

Suunnittelu poikkesi tavallisesta. Veistoksen suunnittelukilpailu ratkaistiin ensin, jonka jälkeen uuden rakennuksen suunnittelun tuli ottaa kantaa sekä ympäristön kaupunkirakenteeseen, että myös ympäristöä voimakkaasti muokkaavaan ja taiteellisesti vaikuttavaan veistokseen. Palkinnon myöntäjä totesi, että veistos ja monumentaalisen rakennuksen jäntevä julkisivu tukevat toisiaan onnistuneesti. Kokonaisuudelle myönnetty ympäristötaidepalkinto myönnettiin tuolloin ensimmäistä kertaa.

## Varastointi ja kunnostus 2020–2024

*Rumba* siirrettiin väliaikaisesti varastoon elokuun 2020 aikana. Siirto liittyi rakennusyhtiö NCC:n We Land -nimisen toimistotalon rakentamiseen. Siirtoa varten veistos puretttiin osiin. Teos palautetaan myöhemmin takaisin paikoilleen. Alkuperäisten suunnitelmien mukaan teos oli tarkoitus palauttaa takaisin vuonna 2023, mutta palautus tapahtui vasta marraskuussa 2024, jolloin teos säilyi huputettuna maalauksen ajan. Maalaustelineet purettiin joulukuun 2024 aikana, jolloin teos palautui ennalleen.

## Lähteet

## Aiheesta muualla
* "Aivan pöyristyttävää" – Kuvanveistäjä tyrmistyi tavasta, miten Helsinki kohtelee hänen valtavaa teostaan Helsingin Sanomat 24.11.2021